Buddha Hariduse Fond (hn Fotuo jiaoyu jijinhui; ingl Buddha Educational Foundation, BEF), 1982 hiina budismi *puhta maa koolkonna õpetaja Ching-kungi (Jingkong, 1927-) Taiwanis rajatud fond budistliku hariduse edendamiseks ning eelkõige budistliku kirjanduse väljaandmiseks ja  levitamiseks. Fondil on oma raamatukogu, õppekeskus ja kirjastus, mis annab välja budistlikke raamatuid enam kui kahekümnes keeles tasuta levitamiseks kogu maailmas. 2005 andis Buddha Hariduse Fond välja eestikeelse *«Dhammapada» uustrüki Linnart Mälli tõlkes.